L 222/20 De Europæiske Fællesskabers Tidende 17.8.2001 KOMMISSIONENS FORORDNING (EF) Nr. 1637/2001 af 23. juli 2001 om ændring af Rådets forordning (EØF) nr. 3880/91 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3880/91 af 17. december 1991 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav (!), særlig artikel 2, stk. 3, og artikel 4, og ud fra følgende betragtninger: (1) På det niende møde mellem parterne i Konventionen om International Handel med Udryddelsestruede Vilde Dyr og Planter (CITES) i 1994 blev FN's fødevare- og landbrugsorganisation (FAO) og de regionale fiskeriorga- nisationer anmodet om at overvåge fangst- og handels- data vedrørende selachier (haj- og rokkearter). (2) — På sit 87. vedtægtsmæssige møde i 1999 besluttede Det Internationale Havundersøgelsesråd (ICES) at indføre den artsgruppering af selachier (haj- og rokkearter), der er beskrevet i rapporten fra undersøgelsesgruppen vedrø- rende selachier (haj- og rokkearter), og at anmode FAO om at medtage disse fiskearter i sit Statlant 27A-spørge- skema vedrørende fangststatistikker for det nordøstlige Atlanterhav. (3) — ICES har udvidet sin liste over de fiskearter, der indgår i dets database for statistikker over fangster taget i det nordøstlige Atlanterhav, og medlemsstaterne bør derfor tilskyndes til at indsende de fangststatistikker, der fore- ligger for disse yderligere fiskearter. (4) — Ifølge artikel 4, stk. 2, i forordning (EØF) nr. 3880/91 kan medlemsstaterne efter Eurostats forudgående god- kendelse fremsende data i en anden form eller på et andet medium end det, der er fastlagt i bilag IV til for- ordningen. (5) — Flere medlemsstater har anmodet om tilladelse til at fremsende data i en anden form eller på et andet medium end det i bilag IV til forordning (EØF) nr. 3880/91 anførte (som svarer til de ovennævnte Statlant- spørgeskemaer). (6) De i denne forordning fastsatte foranstaltninger er i overensstemmelse med udtalelse fra Den Stående Land- brugsstatistiske Komité, der er nedsat ved Rådets afgø- relse 72/279/EØF ?) — UDSTEDT FØLGENDE FORORDNING: Artikel 1 Bilag I til forordning (EØF) nr. 3880/91 erstattes af bilag I til denne forordning. Artikel 2 Medlemsstaterne kan fremsende data i det format, der er beskrevet i denne forordnings bilag II. Artikel 3 Denne forordning træder i kraft på tyvendedagen efter offent- liggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. juli 2001. () EFT L 365 af 31.12.1991, s. 1. På Kommissionens vegne Pedro SOLBES MIRA Medlem af Kommissionen (?) EFT L 179 af 7.8.1972, s. 1.